1968–69-ben az RC Menton vezetőedzője volt. 1976-ban lett a francia válogatott szövetségi kapitánya, ahol előtte már segédedzőként tevékenykedett. Két világbajnokságon és egy Európa-bajnokságon szerepelt a csapattal. Az 1982-es spanyolországi világbajnokságon negyedik, az 1984-es hazai rendezésű Európa-bajnokságon aranyérmes lett az együttessel. 1984-ben az év edzőjének választotta a World Soccer Magazine. Ugyan ebben az évben megvált a szövetségi kapitányi pozíciójától. 1986 és 1991 között az Olympique Marseille csapatánál technikai igazgató (director de football) volt. 2004-ben a kongói válogatott szövetségi kapitánya volt.